પદારૂઢ થયા બાદ ગઢપુર, ભાવનગર, નડિયાદ, વડોદરા, રાજકોટ, લોધિકા, માંગણી, સરધાર, ગોંડલ, જૂનાગઢ, ધોલેરા, સુરત, માણેજ, ખંભાત, સારંગપુર, પીઠવડી, મુંબઈ, માણાવદર, લોજ, માંગરોળ, પંચાળા, જેતપુર, ચરોતર, ભરુચ આદિ ગામો તથા તેના વિસ્તારોમાં અનેકવખત સત્સંગ યાત્રાઓ ખેડી સત્સંગને જાગૃત કર્યો. પોતે જૂનાગઢ મંદિરના સુવર્ણ કળશ ચઢાવ્યા, ધોલેરામાં ચરણારવિંદ પધરાવ્યા, ગઢપુર શ્રી લક્ષ્મીવાડીમાં સ્મૃતિમંદિરમાં ભગવાન શ્રી સ્વામિનારાયણાદિ મુર્તિઓની સ્થાપના-પ્રતિષ્ઠા કરી, તથા વડતાલમાં આચાર્યશ્રીઓના સમાધિસ્થાને સ્મૃતિમંદિરો બનાવ્યા, ભરુચ, સુરત વગેરેના મંદિરોનો જીર્ણોદ્ધાર કર્યો. તથા ગઢડા, વડોદરા, રાજકોટ વગેરે અનેક સ્થાનોએ શ્રીમદ સત્સંગિજીવન ગ્રંથની કથાપારાયણો કરાવી તેમજ નડિયાદમાં તુલસીવિવાહ, જૂનાગઢમાં પુષ્પદોલોત્સવ, રાજકોટમાં મહાહરિયાગ, ગઢપુરમાં હરિજયંતિ તથા શ્રીજીમહારાજ સ્થાપિત પરંપરા મુજબ વડતાલ, ધોલેરા, ગઢડા અને જૂનાગઢના પારંપરિક સમૈયાઓ ધામધૂમથી ઊજવી સત્સંગી ભક્તજનોને અનેરા સુખ આપ્યા.